Atlete gewaarsku oor nuwe sjampoe | Nuus24
Atlete gewaarsku oor nuwe sjampoe
Tee met kokaïen van Dischem-rakke verwyder
Geniet jou rooibostee... terwyl jy kan
Johannesburg – 'n Suid-Afrikaanse farmaseutiese maatskappy het atlete gewaarsku teen twee haarverlies-sjampoes met 'n hoë kafeïeninhoud."Die kafeïeninhoud is so hoog dat 'n waarskuwing aan atlete op die bottels verskyn. Kafeïen kan in hul haarfollikels opgespoor word, omdat dit die haarwortels penetreer," het Litha Pharm in 'n verklaring gesê.Die sjampoes – Alpecin Caffeine Shampoo en Plantur39 – is reeds gewild onder mans en vroue in Europa, en is nou beskikbaar in Suid-Afrika."Hoewel kafeïen in 2004 van die wêreldliggaam teen dwelmmisbruik (Wada) se lys van verbode middels verwyders is, word dit steeds deur dié liggaam, sowel as ander sportliggame gemonitor," het die maatskappy verder gesê.Die sjampoes se Duitse vervaardigers, Dr. Kurt Wolff GMBH and Co., het ook atlete gewaarsku dat die produk 'n hoë kafeïeninhoud het.Die Alpecin Caffeine Shampoo bevat ook sink, niasien, menthol en vitamiene E en A, het Litha Pharm gesê.– Volg Nuus24 op Twitter - Nuus24